Preden se oblikovanje katalogov začne, mora naročnik poslati vsa besedila, ki jih ima pripravljena, s čimer se lahko predvidi obseg kataloga. Če ta besedila obsegajo 20 strani A4 formata, to ne pomeni, da bo imel tudi katalog enako število strani, saj ni vključenih slik, tabel, kazal itd. Prav tako je pomembno, da je to besedilo že lektorirano, ne pa da se besedilo preda v lekturo, ko je oblikovanje katalogov v smislu postavitve že končano, saj lahko samo nekaj dodanih ali odvzetih črk popolnoma zamakne postavitev in je potrebnega ogromno dodatnega dela, pravzaprav skoraj kot bi se delalo od začetka, da se oblika ponovno postavi. Preden se oblikovanje katalogov začne, je prav tako priporočljivo, da stranka pošlje v predogled tudi slikovni material, da se oceni njegova primernost za tisk. Slike morajo biti namreč dobre kakovosti, vsaj 300 dpi, prav tako pa tudi čim bolj primernih dimenzij. Če je slika velika 400 px × 600px 300 dpi, bo lahko slika na papirju največ velikosti 10 × 15 cm. Zato je priporočljivo, da so slike velike vsaj 1000 px × 1000 px (oziroma vsaj ena stranica 1000 px) za ostro kakovost. Če se izdeluje produktni katalog, je priporočljivo, da so slike izrezane profesionalno in na transparentnem ozadju, da je lahko slika brez belega okvirja v primeru barvnega ozadja. Če stranka nima obrezanih slik, jih lahko naredimo v Dominatusu po dogovorjeni ceni glede na količino. Sicer se slike lahko kupijo tudi na stock galerijah, vendar se je treba pred nakupom posvetovati z naročnikom, če so slike sploh ustrezne. Nikakor pa ni priporočljivo slik »ukrasti« iz Googla, saj lahko pride do zapleta, če lastnik slike zahteva odstranitev slike iz kataloga.